Diari Oficial de la Generalitat Valenciana


Sumari del DOGV 7525, del 14-05-2015 (2015/4288)

RESOLUCIÓ de 15 d'abril de 2015, de la Secretaria Autonòmica de Justícia, per la qual ordena la publicació amb el text resumit de la resolució d'esta secretaria autonòmica, per la qual s'acorda la inscripció, en el Registre de Fundacions de la Comunitat Valenciana, de la Fundació Manuel Blay Pérez de la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7525

Data del DOGV
:   14-05-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/4288


Data del document
:   15-04-2015

Organisme emissor
:   Conselleria de Governació i Justícia

Tipus de document
:   Resolució

Descriptors 

:   * Conselleria de Governació i Justícia

RESOLUCIÓ de 15 d'abril de 2015, de la Secretaria Autonòmica de Justícia, per la qual ordena la publicació amb el text resumit de la resolució d'esta secretaria autonòmica, per la qual s'acorda la inscripció, en el Registre de Fundacions de la Comunitat Valenciana, de la Fundació Manuel Blay Pérez de la Comunitat Valenciana. [2015/4288]  
En compliment del que disposa l'article 29.h de la Llei 8/1998, de 9 de desembre, de la Generalitat Valenciana, de Fundacions de la Comunitat Valenciana, modificada per la Llei 9/2008, de 3 de juliol de 2008, en què s'establix com a funció específica del protectorat «donar publicitat a l'existència i activitats de les fundacions», s'indica el següent:  
  
  
Únic  
Per la Resolució de data 27 de novembre de 2014, del secretari autonòmic de Justícia, de la Conselleria de Governació i Justícia, es va acordar inscriure en el Registre de Fundacions de la Comunitat Valenciana, l'entitat denominada Fundació Manuel Blay Pérez de la Comunitat Valenciana, amb el número 108C i classificar-la amb el caràcter de promoció de l'acció social, sota la tutela del protectorat que exercix la Generalitat. El seu domicili radicarà al carrer de Navarra, número 125, 1r, de la localitat de Castelló de la Plana.  
Segons l'article 6 dels seus estatuts, la fundació té per objecte: «1. La col·laboració amb entitats (fundacions o associacions sense ànim de lucre) que es dediquen a la promoció de qualsevol tipus d'iniciatives per a l'atenció, formació, recuperació, protecció i integració social dels discapacitats per paràlisi cerebral i patologies afins, que cobrisquen les seues necessitats d'oci, temps lliure i esports, així com d'aquelles que es dediquen a l'assessorament legal i ajuda de caràcter orientador, assistencial o psicològic per als familiars dels discapacitats, i, en particular, les que desenrotllen, entre altres, les actuacions següents: desenrotllament de les tècniques de rehabilitació, fisioteràpia i recuperadores. Desplegament i aplicació del decàleg del paralític cerebral. Formació del voluntariat. Estimulació del desenrotllament de les aptituds físiques i psíquiques del discapacitat. Impartició d'ensenyança reglada. Proporcionar l'atenció personal de la persona incapacitada, vetlant pel seu atenció, rehabilitació i recuperació, facilitant-li els recursos assistencials disponibles, així com cobrint les seues necessitats de transport i mobilitat. 2. L'exercici de la tutela i curatela de les persones afectades per paràlisi cerebral o patologies afins, en els termes fixats en el Codi Civil, quan s'encomane el dit exercici a la Fundació Manuel Blay Pérez, així com l'administració dels seus béns, sempre que l'autoritat judicial accepte esta designació. 3. La construcció o ús d'immobles propietat de la fundació, per a destinar-los a la finalitat o objecte de les entitats amb què col·labore la fundació, els esmentats immobles hauran de portar com a nom comercial d'explotació el nom de la fundació. Correspon al patronat de la fundació determinar la manera en què s'hauran de complir els fins enumerats en este article. Les prestacions de la fundació s'atorgaran de forma no lucrativa».  
  
Quant als beneficiaris, l'article 7 dels esmentats estatuts disposa: «Seran potencials beneficiaris de la fundació aquelles entitats que perseguisquen els fins i les activitats enumerats en l'article 6 d'estos estatuts, així com les persones tutelades per la fundació, que tinguen el domicili social o que siguen residents a la província de Castelló. La fundació atorgarà amb criteris d'imparcialitat, objectivitat i no discriminació els seus beneficis a les persones o entitats que reunint les condicions expressades anteriorment estime el patronat que són legítims creditors d'estos, d'acord amb les bases, normes o regles que establisca a este efecte. Ningú podrà al·legar davant de la fundació, dret preferent a gaudir dels seus beneficis, ni imposar la seua atribució a persona o entitat determinada».  
  
València, 15 d'abril de 2015.- El secretari autonòmic de Justícia: Antonio Gastaldi Mateo.